અને એ રીતે વાત થાળે પડે છે, પણ બીજા દિવસે રાત્રે પેલો ગુંડો ફરીથી ચિક્કાર થઈને આવે છે અને અકારણ જ દેઢ ફૂટિયાને લાફા ઝિંકવા લાગે છે, ગિન્નાયેલો દેઢ ફૂટિયો પેલા ગુંડાને મારી બેસે છે ત્યારે પેલો રિવોલ્વર કાઢી દેઢ ફૂટિયા પર તાકી દે છે, આ એ જ ક્ષણ છે જ્યાં જીવનનું પેલું વાસ્તવ પોતાનું વિકરાળ મોંઢુ ખોલીને કોઈ ભયંકર અજગરની જેમ રઘુને ગળી જાય છે, જો એક પણ ક્ષણનો વિલંબ થાય તો પેલો ગુંડો દેઢ ફૂટિયાને મારી નાખે!